У Вікіпедыі ёсць артыкулы пра іншых людзей з імем Артавазд.

**Артавазд II** (пам. 31 да н.э.) — цар Арменіі Вялікай у 56-34 да н.э. сын Тыграна II. Спалучаў кіраванне дзяржавай з заняткамі гісторыяй і нават драматургіяй, заснавальнік армянскай іншамоўнай літаратуры. Лічыцца заснавальнікам армянскага тэатра. Змагаўся за ліквідацыю залежнасці ад Рыма.

Біяграфія
---------

Ухіліўшыся ад пастаўкі Рыму ваенных кантынгентаў супраць Парфіі, абяцаных па Арташатскаму міру, Артавазд выступіў у саюзе з парфянамі. Калі рымскі вайскавод Крас загінуў у бітве з парфянскім вайскаводам Сурэнам пры Карах (Харане) у Месапатаміі (53 г. да н.э.), Сурэн даслаў яго галаву цару Парфіі, які знаходзіўся ў Арташаце на вяселлі свайго спадчынніка з дачкой Артавазда. Абодва цара прысутнічалі на прадстаўленні «Вакханак», трагедыі Еўрыпіда, і акцёр вынес замест бутафорскай галавы, якая патрабавалася па ходзе дзеяння, галаву Краса, са словамі: «вось рогі аленя, забітага намі на шчаслівым паляванні».

Паражэнне рымлян у бітве з парфянамі пры Карах у 53 да н.э. і гібель Краса дазволілі Артавазду зноў далучыць да Арменіі захопленыя раней Рымам Сафену і Арменію Малую. Ён, відаць, удзельнічаў у паходзе парфянскага царэвіча Пакара (40 г. да н.э.) супраць міжземнаморскіх правінцый Рыма.

У 36-34 гг. рымскі вайскавод Антоній, які кіраваў усходняй часткай рымскіх уладанняў, пачаў новую вайну з Парфіяй, а затым і з Арменіяй, абапіраючыся на дапамогу егіпецкай царыцы Клеапатры. Нягледзячы на пачатковыя паражэнні, Антоній змог прывабіць Артавазда ў свой лагер нібы для перамоў і захапіць яго. Арташат быў разрабаваны. У ліку іншага былі вывезены залатая статуя багіні Анаіт і мноства іншых скарбаў. Артавазд быў вывезены ў Егіпет і праведзены ў трыумфальным шэсці рымскага вайскавода, а затым, праз 3 гады, абезгалоўлены.

Пасля гібелі Артавазда на прастол узыйшоў яго сын, Арташэс II, войскі якога перабілі рымскія гарнізоны, пакінутыя Антоніем у Арменіі.

Артавазд II лічыцца заснавальнікам армянскай іншамоўнай літаратуры. Паводле Плутарха, ён пісаў драмы і прамовы на грэчаскай мове.

Зноскі
------

1. 1 2  Армянская савецкая энцыклапедыя / пад рэд. Վ. Համբարձումյան, Կ. Խուդավերդյան — 1974.<a href='https://wikidata.org/wiki/Track:Q164396'></a><a href='https://wikidata.org/wiki/Track:Q6429958'></a><a href='https://wikidata.org/wiki/Track:Q2657718'></a>
2. 1 2  Большая российская энциклопедия — М.: Большая российская энциклопедия, 2004.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q1768199'></a>
3. ↑  Плутарх. Крас 32

| ⛭Армянскія царскія дынастыі |
| --- |
| Ервандыды (570-я да н.э. — 200 да н.э.) | 
* Ерванд I Сакавакяц
* Тыгран I Ервандыд
* Вахагн Ервандыд
* Гідарнес I
* Гідарнес II
* Гідарнес III
* Арташыр
* Ерванд II
* Ерванд III
* Мігран
* Ерванд IV Апошні

 |
| Арташэсіды (190 да н.э. — 1 н.э.) | 
* Арташэс I
* Артавазд I
* Тыгран I
* Тыгран II Вялікі
* Артавазд II
* Арташэс II
* Тыгран III
* Тыгран IV (разам з Эрато)

 |
| Аршакіды (66—428) | 
* Трдат I
* Санатрук
* Ашхадар
* Партамасір
* Вагарш I
* Сахэмас
* Бакур
* Вагарш II
* Хасроў I
* Трдат II
* Артавазд V
* Хасроў II
* Трдат III Вялікі
* Хасроў III Катак
* Тыран
* Аршак II
* Пап
* Вараздат
* Аршак III
* Хасроў IV
* Врамшапух
* Арташэс IV

 |
|  Багратыды (885—1045) | 
* Ашот I
* Смбат I
* Ашот II Жалезны
* Абас I
* Ашот III Літасцівы
* Смбат II
* Гагік I
* Аванес-Смбат
* Ашот IV Храбры (разам)
* Гагік II

 |
|  Рубеніды (1198—1226) | 
* Рубен I
* Кастандын I
* Тарос I
* Левон I
* Тарос II
* Рубен II
* Млех
* Рубен III
* Левон II
* Забель

 |
| Хетуміды (1226—1341) | 
* Хетум I (разам з Забель)
* Левон III
* Хетум II
* Тарос III
* Смбат
* Кастандын II
* Левон IV
* Ашын
* Левон V

 |
| Лузіньяны (1342—1375) | 
* Кастандын III
* Кастандын IV
* Кастандын V
* Левон VI

 |